OpenLLM-France/wikimedia huggingface dataset:
# Antonio Biffi

Antonio Biffi (Venècia, 1666 - idem. 1732 o 1736), fou un compositor i mestre de capella italià.
Biffi probablement estudià amb Giovanni Legrenzi. Se sap amb certesa que el juliol de 1692, Biffi era cantant en el cor de la capella Markuskirkas. Després de tan sols una setmana, se l'assignà com ajudant de capella, del mestre Partenio, el qual morí el 1701. Biffi presentà una sol·licitud per aconseguir la vacant; a mes d'ell, els altres pretendents foren; el segon mestre de capella Carlo Francesco Pollarolo, Antonio Lotti i Benedetto Vinaccesi, tpts organistes de la Basílica. Biffi fou elegit i noemenat oficialment el 5 de febrer de 1702; ocupà el càrrec de director de la capella fins a la seva mort. Com el seu antecessor Partenio va tenir èxit com a director d'orquestra i mestre del cor del Conservatori de Mendicants. Entre els seus alumnes tingué a Giovanni Battista Ferrandini, Domenico Alberti i Daniel Gottlieb Treu.
Antonio Biffi va escriure principalment música d'església, en un estil clarament influenciat per l'escola veneciana expressiva i acolorida.

## Llista no completa de les seves obres

* Il figliuol prodigo (oratori, llibret de R. Ciallis, 1769, Venècia, perdut)
* Maná en el deserto (oratori, 1723, Venècia, perdut)
* 6 Salmi (Salmer)
* Ecce quam bonus por 2 voci
* Un exquisito con meum por 2 voci
* Miserers por 4 voci e violini, viole e organo
* Natus en ludea por 3 voci e bajo continuo
* Quia laetatus por 2 voci e basso continuo
* Repleti prius por 2 voci e organo
* Varias ferias y mensajeros
* Más motetes.
Diversos quadres d'església, 3 cantates mundanes: Amante moribondo, Adorar beltà, La primavera.

## Bibliografia

* Biffi, Antonio. In: Alberto M. Ghisalberti (Hrsg.): Dizionario Biografico degli Italiani/(DBI). Band 10: Biagio–Boccaccio. Istituto della Enciclopedia Italiana, Rom 1968.
# Belonefòbia

Per belonefòbia s'entén la malaltia mental causada per una por extrema, incontrolable i irracional cap als objectes punxants i tallants, com agulles, ganivets, raors, xeringues, etc., que puguin causar ferides amb sang. Sovint aquesta fòbia està relacionada amb altres dues: hemofòbia o por a la sang i traumatofòbia o por a les ferides.
És lògic que la majoria de les persones tinguen por o repulsió quan es veuen atacades per un ganivet o una navalla o en veure una escena d'atac amb un objecte punçant en una pel·lícula, però això no és més que una resposta normal del cos davant una situació d'emergència o desagradable. La vertadera fòbia es dona al tenir por als objectes esmentats en una situació que no és d'emergència negativa, como en anar al laboratori a treure's sang o veure a algú cuinant. En un cas més extrem el fòbic pateix en veure'ls i fuig d'utilitzar-los.
# Pablo Garnica y Echevarría

Pablo Garnica y Echevarría (Madrid, 28 de desembre de 1876 - Madrid, 12 de desembre de 1959) fou un advocat i polític espanyol, va ser ministre de Gràcia i Justícia i de Proveïments durant el regnat d'Alfons XIII. Sempre vinculat a Cantàbria, va ser membre del Partit Liberal i va obtenir acta de diputat per Santander a totes les eleccions celebrades entre 1901 i 1923. El 1943 va passar a ser procurador a Corts per designació del cap de l'Estat.
En l'elecció parcial celebrada el 9 de març de 1902 és triat diputat per la circumscripció de Santander, districte de Cabuérniga, obtenint 6.933 vots (tots els emesos) substituint José de Garnica y Díaz. Va repetir a les eleccions de 30 d'abril de 1903, obtenint 6.702 vots dels 6.808 emesos. Resulta escollit durant vuit eleccions més per aquesta circumscripció fins a les de 29 de març de 1923, abandonant el seu càrrec el 15 de setembre del mateix any.
Va ser ministre de Proveïments entre el 9 de novembre i el 5 de desembre de 1918 en un gabinet presidit per Manuel García Prieto. Va ser també ministre de Gràcia i Justícia entre el 12 de desembre de 1919 i el 5 de desembre de 1920 sota la presidència de Manuel Allendesalazar.
Va ser Procurador en Corts, designat pel cap de l'Estat, durant la I Legislatura, constituïdes el 16 de març de 1943.
Va ser un dels disset procuradors que juntament amb altres deu personalitats signen el Manifest dels Vint-i-set, promogut pel també procurador Joan Ventosa i Calvell amb l'esperança d'una restauració monàrquica en la persona de Joan de Borbó i Battenberg i la reconstrucció del seu vell partit la Lliga Catalana.

## Referències

* ↑ TRAS LA HUELLA DE... ALFONSO OSORIO / «Cantabria será campo cultural de España antes que un foco industrial»: ...Pablo Garnica (aunque nació en Madrid, ejerció siempre de montañés) en los gobiernos de Alfonso XIII;... Arxivat 2019-02-23 a Wayback Machine. El Diario Montañés (a santander-mediterraneo.net).
* ↑ Fitxa històrica del Congrés dels Diputats
* ↑ Fitxa històrica del Congrés dels Diputats
* ↑ Fitxa del Congrés dels Diputats
* ↑ Fitxa històrica del Congrés dels Diputats
* ↑ B. de Riquer. El último Cambó, 1936-1947. Barcelona 1997, página 225

## Bibliografia

* Gran Enciclopedia de Cantabria. Volumen IV.. 2002, p.110.
Càrrecs públics :
| Precedit per: Joan Ventosa i Calvell | Ministre de Proveïments (novembre-desembre) 1918 | Succeït per: Baldomero Argente del Castillo |
| Precedit per: Pascual Amat y Esteve | Ministre de Gràcia i Justícia 1919 - 1920 | Succeït per: Gabino Bugallal Araujo |
| Premis i fites |||
| Precedit per: Manuel González-Hontoria y Fernández Ladreda | Reial Acadèmia de Ciències Morals i Polítiques Medalla 29 1945-1959 | Succeït per: Pío Ballesteros Álava |
# Estil 9

Estil 9 va ser un canal privat català dedicat als estils de vida i produït per la societat limitada New Millenium Market, dirigit a un públic femení, que incloïa sèries, programes de gastronomia i d'entreteniment.
Estil 9 emetia a través del tercer programa del canal múltiplex atorgat a Emissions Digitals de Catalunya, empresa que va subcontractar a New Millenium Market l'explotació del programa l'abril de 2010., compartint multiplex amb 8tv, Barça TV i RAC 105 TV.
Estil 9 va començar les seves emissions en proves el 14 d'abril del 2010 emetent la careta de continuïtat. El canal havia de començar les emissions regulars el 26 d'abril, però finalment ho va fer el 3 de maig, una setmana més tard.
Estil 9 té l'origen en el projecte d'EDC de crear el canal temàtic Vida centrat en continguts divulgatius i relatius a la salut, la llar, la gastronomia, els viatges, les noves tecnologies, les activitats de lleure i les relacions personals.
L'1 de gener de 2013 va canviar - sense previ avís - l'emissió d'Estil 9 per BOM, continuant amb la programació d'Estil 9 afegint alguns canvis.

## Audiències

| Any | Gener | Febrer | Març | Abril | Maig | Juny | Juliol | Agost | Setembre | Octubre | Novembre | Desembre | Mitjana anual |
| 2011 | | | | | | | | 0,2% | 0,2% | | | | |

## Referències

* ↑ Godó subcontracta un dels seus canals de TDT, Comunicació 21.
* ↑ Godó subcontracta un canal de TDT per a continguts femenins a Estil 9, Europa Press.
* ↑ Verificació del compliment de les condicions suspensives imposades a Emissions Digitals de Catalunya, SAU, en el marc de l'Acord 18/2010, de 27 de gener, d'autorització de la subcontractació del programa temàtic número 2 del canal múltiple del qual es adjudicatària Arxivat 2010-06-25 a Wayback Machine., Consell de l'Audiovisual de Catalunya.
* ↑ Careta de continuïtat d'Estil 9, YouTube.
* ↑ Primera emissió d'Estil 9, YouTube.
* 1 2 «La 1 destrona a Telecinco, laSexta adelanta a Cuatro y Antena 3 sigue al alza en el inicio de curso». VerTele, 01-10-2011. Arxivat de l'original el 2011-10-01. [Consulta: 1r octubre 2011].

## Vegeu també

* Emissions Digitals de Catalunya
* BOM
# Os bru de Dall

Ursus arctos dalli és una de les subespècies d'os bru d'Amèrica del Nord menys citades i estudiades. Avui és força estesa la convicció que tot i les varietats morfològiques que hi pugui haver en els ossos bruns de les illes i costes d'Alaska (derivades de la major disponibilitat de nutrients), llevat dels ossos de Kodiak, i els ossos de Sitka tota la resta no es diferencien prou genèticament dels ossos grizzlies de l'interior del continent nord-americà.

## Distribució i habitat

Es troba a Alaska. La entitat Bear Conservation circumscriu la seva presència a la badia de Yakutat i les terres del Glaciar Hubbard. Sembla que Clinton Hart Merriam (1896) va nombrar aquesta sub-espècie (Ursus arctos dalli) en homenatge al naturalista i William Healey Dall. Aquesta referència sovint és font de confusió donat que a vegades se situa la seva distribució a l'Illa Dall, també a Alaska (nombrada així en homenatge al mateix naturalista).
El seu habitat es restringeix a la zona costanera, inclosa la terra ferma de Yakutat i l'interior dels boscos.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ TSN 726990 al web del Sistema Integrat d'Informació Taxonòmica. (anglès)
* ↑ ZipCodeZoo (en inglés)
* 1 2 «Dall brown bear» (en anglès). Bear Conservation, 22-09-2017. [Consulta: 8 octubre 2020].

## Enllaços externs

* Dall brown bear (Bear Conservation)(en anglès)
* Encyclopedia of Life (anglès)
* BioLib (en inglés)
# Oakwood (Oklahoma)

Oakwood és un poble dels Estats Units a l'estat d'Oklahoma. Segons el cens del 2000 tenia 72 habitants.

## Demografia

Segons el cens del 2000, Oakwood tenia 72 habitants, 35 habitatges, i 17 famílies. La densitat de població era de 115,8 habitants per km².
Dels 35 habitatges en un 22,9% hi vivien nens de menys de 18 anys, en un 42,9% hi vivien parelles casades, en un 2,9% dones solteres, i en un 48,6% no eren unitats familiars. En el 42,9% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,83.
Per edats la població es repartia de la següent manera: un 16,7% tenia menys de 18 anys, un 12,5% entre 18 i 24, un 19,4% entre 25 i 44, un 29,2% de 45 a 60 i un 22,2% 65 anys o més.
L'edat mediana era de 47 anys. Per cada 100 dones de 18 o més anys hi havia 106,9 homes.
La renda mediana per habitatge era de 18.125 $ i la renda mediana per família de 36.875 $. Els homes tenien una renda mediana de 16.250 $ mentre que les dones 30.625 $. La renda per capita de la població era de 21.254 $. Entorn del 18,2% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Oakwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Microsoft Office 2019

Microsoft Office 2019 (amb el nom en codi Cornflakes) és una versió del Microsoft Office, una suite de productivitat, que reemplaça l'Office 2016. Fou anunciada el 6 de setembre del 2017 a la conferència Microsoft Ignite. El seu alliberament s'ha planificat per a la segona meitat del 2018.
Un aspecte important d'aquesta versió consisteix en la provisió general de prestacions, les quals anteriorment havien estat restringides als abonats del Office 365.

## Prestacions noves

L'Office 2019 inclourà totes les prestacions ja existents a l'Office 365, juntament amb funcions d'entintatge millorades, característiques d'animació noves al PowerPoint (com ara les transformacions d'objectes i el zoom) i gràfics i fórmules noves de l'Excel per a l'anàlisi de dades.
L'Office 2019 només funcionarà amb el Windows 10. A més a més, l'Office 2019 no rebrà els 10 anys de servei tècnic que en rebien les versions anteriors. En rebrà els cinc anys habituals de servei tècnic estàndard (mainstream support), però només aconseguirà dos anys de servei estès.

## Tecnologies d'instal·lació

Tant per l'Office 2013 com l'Office 2016, hi havien diverses edicions que contenien les aplicacions clients en els formats d'instal·lador Click-to-Run (Microsoft App-V) i el tradicional Windows Installer. Amb l'Office 2019, Microsoft ha anunciat que les aplicacions clients només es distribuiran en el format Click-to-Run i únicament les aplicacions per a servidors tindran un instal·lador MSI tradicional.

## Referències

* ↑ Spataro, Jared «The next perpetual release of Office» (en en-us). Office Blogs, 26-09-2017 [Consulta: 7 gener 2018].
* ↑ «Microsoft is releasing Office 2019 next year». The Verge [Consulta: 10 gener 2018].
* ↑ Office 2019 perpetual volume license products available as Click-to-Run
# El Masroig (Castellar de la Ribera)

El Masroig és una masia situada al municipi de Castellar de la Ribera, a la comarca catalana del Solsonès.

## Enllaços externs

* Fototeca del Solsonès: Article referit a aquesta masia
# Boxa als Jocs Olímpics d'estiu de 1920 - pes semipesant

El pes semipesant va ser una de les vuit proves de boxa que es disputaren als Jocs Olímpics d'Anvers de 1920. Com en les altres proves de boxa estava reservada a homes. La competició es va disputar entre el 21 i el 24 d'agost de 1920. El pes semipesant era la segona categoria més pesada en aquesta edició dels Jocs i sols hi podien participar boxejadors que pesessin fins a 79,4 kg. Hi van prendre part 11 atletes de 6 nacions diferents.

## Medallistes

| Or | Plata | Bronze |
| Eddie Eagan (USA) | Sverre Sørsdal (NOR) | Harold Franks (GBR) |

## Quadre

| Setzens de final | Setzens de final | Setzens de final | Quarts de finals | Quarts de finals | Semifinals | Semifinals | Final | Final | Final |
| 1 | | |
| 16 | | |
| 16 | | | Eddie Eagan (USA) | W |
| | | | Thomas Holdstock (RSA) | L |
| 8 | Thomas Holdstock (RSA) | W | Thomas Holdstock (RSA) | L |
| 9 | Johan Clementz (NOR) | L | | |
| 9 | Johan Clementz (NOR) | L | | | Eddie Eagan (USA) | W |
| | | | | | Harold Franks (GBR) | L |
| 5 | | | | | Harold Franks (GBR) | L |
| 12 | | | | | | |
| 12 | | | Harold Franks (GBR) | W | | |
| | | | Louis Piochelle (FRA) | L | | |
| 4 | | | Louis Piochelle (FRA) | L | | |
| 13 | | | | | | |
| 13 | | | | | | | | Eddie Eagan (USA) | W |
| | | | | | | | | Sverre Sørsdal (NOR) | L |
| 6 | | | | | | | | Sverre Sørsdal (NOR) | L |
| 11 | | | | | | |
| 11 | | | Hugh Brown (GBR) | W | | |
| | | | Emil Andreasen (DEN) | L | | |
| 3 | | | Emil Andreasen (DEN) | L | | |
| 14 | | | | | | |
| 14 | | | | | Hugh Brown (GBR) | L | Tercer lloc | Tercer lloc | Tercer lloc | Tercer lloc |
| | | | | | Sverre Sørsdal (NOR) | W |
| 7 | Sverre Sørsdal (NOR) | W | | | | | | Harold Franks (GBR) | W |
| 10 | René Darbou (FRA) | L | | | | | | Hugh Brown (GBR) | L |
| 10 | René Darbou (FRA) | L | Sverre Sørsdal (NOR) | W | | | | Hugh Brown (GBR) | L |
| | | | Edwin Schell (USA) | L |
| 2 | Edwin Schell (USA) | W | Edwin Schell (USA) | L |
| 15 | Jim MacGregor (RSA) | L |

## Referències

* Comitè Olímpic Belga. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].
# Obrador Edèndum

L'Obrador Edèndum és una empresa d'estructura artesanal que publica textos i estudis referents a la cultura humanística i científica. L'àmbit d'edició és l'assaig filosòfic i teològic, el pensament científic i la literatura d'idees. Creada el 2004 i impulsada per Josep Batalla des de Santa Coloma de Queralt. El catàleg agrupa les publicacions en quatre grans blocs temàtics: ciència, filosofia, literatura i medievalística.
L'editorial és propietat de la Fundació Quer Alt de Santa Coloma de Queralt.

## Referències

* 1 2 «Obrador Edèndum». Institució de les Lletres Catalanes (ILC). [Consulta: 29 desembre 2015].
* ↑ «Obrador Edèndum». FAD. Foment de les Arts i del Disseny. [Consulta: 29 desembre 2015].
* ↑ Brosa Llinares, Antoni «Artífex d'una biblioteca única i difusor del pensament medieval en llengua catalana El savi Josep Batalla». El Punt Avui, 29-09-2010 [Consulta: 29 desembre 2015].
* ↑ «Acord de col·laboració entre l'editorial Obrador Edèndum i Publicacions URV». Universitat Rovira i Virgili. Arxivat de l'original el 15 d’abril 2012. [Consulta: 29 desembre 2015].

## Enllaços externs

* Pàgina web de l'editorial
# Anděl (cràter)

Anděl és un cràter d'impacte lunar que es troba a les abruptes terres altes centrals de la Lluna. El seu nom prové de l'astrònom txec Karel Anděl. Entre els cràters propers hi ha Abulfeda al sud-sud-est i Descartes a l'est-sud-est. Aproximadament a 85 km a l'est-nord-est de la vora exterior és el lloc d'allunatge de la missió Apollo 16.
La vora exterior erosionada d'Anděl ha estat desgastada i distorsionada en una forma poligonal, i és gairebé inexistent al sud, on Anděl G travessa el perímetre. El sòl interior és gairebé pla, amb algunes irregularitats al sud-est. Hi ha un petit cràter situat just al sud-est del punt central, però no hi ha cap pic central significatiu.

## Cràters satèl·lits

Per convenció, aquestes característiques s'identifiquen en els mapes lunars col·locant la lletra al costat del punt central del cràter que és més proper a Anděl.
| Anděl | Latitud | Longitud | Diàmetre |
| A | 10.8° S | 11.3° E | 14 km |
| C | 9.0° S | 11.2° E | 3 km |
| D | 10.8° S | 11.7° E | 6 km |
| E | 12.0° S | 12.2° E | 6 km |
| F | 8.3° S | 11.1° E | 9 km |
| G | 11.0° S | 12.4° E | 4 km |
| H | 6.7° S | 11.3° E | 6 km |
| J | 7.5° S | 11.4° E | 6 km |
| K | 5.8° S | 11.6° E | 4 km |
| M | 9.7° S | 11.1° E | 27 km |
| N | 10.2° S | 11.4° E | 8 km |
| P | 11.6° S | 12.3° E | 19 km |
| S | 11.4° S | 12.7° E | 4 km |
| T | 11.2° S | 13.3° E | 4 km |
| W | 12.4° S | 12.3° E | 12 km |

## Referències

* ↑ WGPSN
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Benjamin Franklin Overton

Benjamin Franklin Overton (Mississipi, 1836 - Red River, Oklahoma, 1884). Governador chickasaw. Descendent dels fundadors de Memphis i només era en part indi, restà orfe de petit i va anar poc a l'escola. Es dedicà a l'agricultura fins que el 1874 fou nomenat governador chickasaw amb suport del Pullback Party (Indis Purs), i ho fou del 1874 al 1878 i del 1880 al 1884. Malgrat defensar els valors tradicionals indis, va fer ciutadans chickasaw tots els blancs del territori.

## Referències

* Chronicles of Oklahoma Arxivat 2015-05-23 a Wayback Machine. (anglès)
* Chickasaw Nation Gov. Overton's Grave moved for Lake Texoma construction Arxivat 2016-04-01 a Wayback Machine. (anglès)
# Mastacembelus reygeli

Mastacembelus reygeli és una espècie de peix pertanyent a la família dels mastacembèlids.

## Descripció

* Fa 25,4 cm de llargària màxima.
* 34-38 espines i 54-70 radis tous a l'aleta dorsal.
* 3 espines i 56-71 radis tous a l'anal.
* Nombre de vèrtebres: 78-83.

## Hàbitat

És un peix d'aigua dolça, bentopelàgic i de clima tropical que viu entre 0-10 m de fondària.

## Distribució geogràfica

Es troba a Àfrica: és un endemisme del llac Tanganyika des de Kalmie (República Democràtica del Congo) fins a l'àrea de Kigoma (Tanzània).

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Vreven, E. J. & Snoeks, J., 2009. A new mastacembelid species from Lake Tanganyika: a case of complex evolutionary history. Journal of Fish Biology, 75 (5): 1018–1047.
* 1 2 3 4 FishBase (anglès)

## Enllaços externs

* AQUATAB
# Paracheilinus piscilineatus

Paracheilinus piscilineatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 5,7 cm de longitud total.

## Distribució geogràfica

Es troba a Maurici.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Obradovicita-KCu

L'obradovicita-KCu és un mineral de la classe dels sulfats, que pertany al grup de l'obradovicita. Va ser descrita com a obradovicita l'any 1986, en honor de Martin T. Obradovic, de la col·lecció del qual prové el material tipus. Va ser reanomenada l'any 2010 per l'Associació Mineralògica Internacional amb el seu nom actual.

## Característiques

L'obradovicita-KCu és un molibdat de fórmula química [K₂(H₂O)$_{17}$Cu(H₂O)₆][Mo₈As₂Fe₃$^{3+}$O$_{34}$(OH)₃]. Cristal·litza en el sistema ortoròmbic. Els cristalls són tabulars, mostrant {100}, {110} i {011}, de fins a 0,1 mil·límetres, estriat en {100} i paral·lel a [001]; generalment en agregats densos. La seva duresa a l'escala de Mohs és 2,5.
Segons la classificació de Nickel-Strunz, l'obradovicita-KCu pertany a «07.GB - Molibdats, wolframats i niobats, amb anions addicionals i/o H₂O» juntament amb els següents minerals: lindgrenita, szenicsita, cuprotungstita, UM1999-38-WO:CrV, fil·lotungstita, rankachita, ferrimolibdita, anthoinita, mpororoïta, mendozavilita-NaFe, paramendozavilita i tancaïta-(Ce).

## Formació i jaciments

És un mineral secundari poc comú que es forma a la zona oxidada d'un dipòsit de minerals de coure i molibdè. Sol trobar-se associada a altres minerals com: jarosita, wulfenita i quars. Va ser descoberta a la mina Chuquicamata, al districte de Chuquicamata, a Calama (Regió d'Antofagasta, Xile). També ha estat descrita al districte miner de Port Darwin, a Darwin (Territori del Nord, Austràlia)

## Referències

* ↑ «Obradovicite-KCu» (en anglès). Mindat. [Consulta: 14 juliol 2016].
* ↑ «Obradovicite-KCu» (en anglès). Handbook of Mineralogy. [Consulta: 14 juliol 2016].